b"\n_START_ARTICLE_\nGoogle nearline\n_START_SECTION_\nMigraci\xc3\xb3 de dades\n_START_PARAGRAPH_\nLes dades poden ser transferides d'un tipus d'emmagatzematge a l'altre, per alleugerir costos i tamb\xc3\xa9 des de prove\xc3\xafdors externs. Mitjan\xc3\xa7ant el Cloud Storage Transfer Service, es pot realitzar una migraci\xc3\xb3 i tamb\xc3\xa9 programar el programari perqu\xc3\xa8 es facin transfer\xc3\xa8ncies peri\xc3\xb2diques. Tamb\xc3\xa9 es poden programar sincronitzacions peri\xc3\xb2diques de de les dades d'origen a les de dest\xc3\xad amb filtres avan\xc3\xa7ats, basats en les dates dels arxius, per nom o per l'hora del dia en qu\xc3\xa8 es vulgui importar les dades. Aquestes accions es poden fer d'acord amb volums de petabytes._NEWLINE_En una situaci\xc3\xb3 de recuperaci\xc3\xb3 d'un desastre, quan es necessiti llegir les dades arxivades, segurament \xc3\xa9s imprescindible llegir-les totes, i r\xc3\xa0pid, ja que es vol recuperar el temps perdut i tornar a funcionar tan r\xc3\xa0pid com sigui possible. L'emmagatzematge fred consisteix en arxivar dades que es necessitin algun dia, o que legalment s'hagin de guardar, per\xc3\xb2 que les possibilitats que se n'hagi de llegir una part \xc3\xa9s baixa. Quan calgui llegir alguna part, probablement nom\xc3\xa9s es necessiti llegir una petita fracci\xc3\xb3 del que s'ha arxivat. Amb Nearline, es pot utilitzar gsutil o una altra eina per copiar objectes rellevants de l' \xc3\xa0rea de treball i continuar amb la feina. En aquesta situaci\xc3\xb3, \xc3\xa9s molt valu\xc3\xb3s tenir acc\xc3\xa9s directe a la feina i eines familiars per treballar-hi. _NEWLINE_En l'emmagatzematge en fred, el flux de treball no es veur\xc3\xa0 interromput i la productivitat es mantindr\xc3\xa0 alta. Per a situacions de recuperaci\xc3\xb3 de desastres, es podr\xc3\xa0 estar en funcionament hores abans del que s'hi estaria en una soluci\xc3\xb3 d'emmagatzematge fora de l\xc3\xadnia."